Petition of Village - representatives
Material: papyrus
Place: Oxyrhynchites
Categories: Petition
Behinderung der Reparatur eines Deiches durch einen Beamten
da unkorrekte Verteilung ausgehobener Erde (ναύβια)
Bitte von Komarchen um erneute Messung und Zuteilung der Erde
Αἰμιλίῳ Ῥουστικιανῷ τῷ διασημ διαδεχο τὰ μέρη τῶν ἐξοχωτάτων ἐπάρχων παρὰ τῶν ἀπὸ κώμης 
Παείμεως τῆ[ς] πρὸς λίβα τοπ τοῦ Ὀξυρυγχίτου νομοῦ διʼ ἡμῶν τῶν τοῦ ἐνεστῶτος ἔτους κωμάρχων Αὐρη Πιβήμιος 
καὶ [Νεμ]εσια[ν]οῦ. μόλις μὲν ἄν, κύριε, τοῦ δικαίου ἐν τοῖ[ς] καθʼ ἡμᾶς ἐπιτάγμασιν ὑπαρχθέντος ἡμῖν δυνηθείημεν 
ὁλ[οκλ]ηροῦντες παντελῶς διανύειν τὰ προσήκοντα, ἐπείπερ ἐὰν πλεονεξία τις προχωρήσῃ καθʼ [ἡ]μῶν 
διʼ ἀδυναμείαν ἀναπόστατοι καταστη[σ]όμεθα. χῶμα οὖν ἐστιν δημόσιον ἐκ νότου τῆς ἡμετέρας κώμης 
ἐφʼ ᾧ διάκοπος καὶ τόποι ἐκνεν[ι]μμένοι ἀ[ν]αβολῆ[ς] εἰκότως δεόμενοι. τοῦτο ὑπὸ τοῦ δημοσίου γεωμέ
τρου συ[ν]ωψίσθη δεῖσθαι ν[αυ]βίων υ, καὶ ὁ τῇ ἐπίξει τῶν χωμάτων ἐπικείμενος καθείζων ἡμᾶς 
τοὺ[ς ο]ἰκίζοντας τοῖς τόπο[ι]ς ἠνάγκασεν ἀ[ν]αβαλεῖν ναύβια σν. οὐ ταῦτα μὲν οὖν μόνα ἤριστο 
τ[ῇ κ]ώμῃ ἡμῶν ἐξ οὗ καὶ τὰ ὅλα τοῦ χώματος ναύβια υ ἐπέκειτο ἡμῖν ὁ ἐπὶ τῶν χωμάτων ἀναβαλεῖν, 
ἀλλ[ὰ κ]αὶ ἐπειδὴ τῆς διαταγῆς τῶν αὐτῶν χωμάτων ὑπὸ τοῦ βοηθοῦ τοῦ [σ]τρατηγοῦ 
φθάσαντος γινομένης ἴσ[ως α]ἰσχροκερδίας ἕνεκα, ἀεὶ γὰρ ὁ δημόσιος γ[εω]μέτρης 
ἐπιστήμων ὢν τῶν τόπω[ν] αὐτῶν ποιούμενος τὴν ἑκάστου χώματο[ς] ἀπεργασίαν 
τοῖς πλησίον οἰκοῦ[σ]ι ἀκ[ολουθ]εῖ τῷ ἑκάστ κώμης σχοινισμῷ,
ὁ δὲ ὡς ἔφην διὰ λῆμμα εἰς τὸ προκείμενον χῶμα διέταξεν ἡμᾶς ἐπὶ ναυβίοις ρ, 
ἤδη σν ἀναβαλόντων ἡμῶν, δηλονότι τὰ λοιπὰ ρν ναύβια ἑτέροις παρασχεῖν 
ἐθέλων. τοῦ οὖν πεπιστευμένου τὰ χώματα ὑπὸ τῆς ἡγεμονίας, καὶ ουτος 
ἄλλου τινὸς μάρτυρος ἀμείνονος, τὴν γενο ὑφʼ ἡμῶν ἀπεργασίαν ἐπισταμέν[ο]υ, 
καὶ τῆς τοῦ βοηθοῦ τοῦ στρατηγοῦ κακουργίας καταφανοῦς οὔσης, τὴν πρόσοδον ἐπὶ σὲ 
ποιούμεθα διὰ τῆσδε τῆς δεήσεως δεόμενοι κελε[ῦσ]αί σε διʼ ἱερᾶς σου ὑπογραφῆς 
ᾧ ἐὰν τὸ μέγεθός σου δοκιμάσῃ ἢ τῷ χωματεπείκτῃ ἀναμετρῆσαι καὶ προσδ[έ]ξ[α]σθαι ἡμῖν 
τὰ πάλαι ὑφʼ ἡμῶν ἀναβληθέντα εἰς τὸ αὐτὸ χῶμα ναυβιαν ἡμῶν ἑτοίμ[ως] ἐχόντων 
ὅσαπερ ἄλλα ἡμῖν αἱρεῖ ἀπεργάσασθαι ἐν οἷς ἐτάχθημεν τόποις. 
Αὐρήλιοι Πιβῆμις καὶ Νεμεσιανὸς διεπεμψάμεθα πρὸς ἐπίδοσιν. Αὐρή Πλουτίων ἔγρα[ψα] 
ὑπὲρ αὐτῶν ἀξιωθεὶς ὑπʼ αὐτῶν φαμένων μὴ εἰδέναι γράμματα. ὑπατείας Ἀνικί[ο]υ 
 καὶ Οὐιρίου Γάλλου.